Татарстан Республикасы

Кайбыч муниципаль районы

Кайбыч авыл җирлеге Советының һәм башкарма комитетының 2019 нчы елда эшләнгән эшенә отчеты һәм алда торган бурычлар.

**Хәерле көн, хөрмәтле Альберт Ильгизарович,**

**хөрмәтле авылдашлар, җитәкчеләр,**

**чакырылган иптәшләр!**

**Үткән ай бәйрәмнәргә бай булды. Һәм мин барыгызны да узган бәйрәмнәр белән чын күңелемнән котлыйм. Барыгызга да игелек, тынычлык, иминлек, ә иң мөһиме - нык сәламәтлек телим.**

**Тагын бер киеренке эш елы узып китте. Бүгенге очрашуда да без авыл җирлеге эшенә нәтиҗә ясарга телибез. Гамәлдәге федераль законнар нигезендә авыл җирлекләре башлыклары ел саен халык алдында башкарылган эшләре турында хисап тоталар. Җирлекнең 2019 елдагы эшчәнлеге турында хисап биреп, шуны билгеләп үтәсем килә, мондый хисаплар традиция генә түгел, ә тормышта да кирәкле, чөнки аларда башкарылган эшләр генә түгел, ә иң мөһиме – безнең халык өчен нәрсә эшләргә кирәклеге ачык күренеп тора. 2019 елның 01 февралдә үткән чираттагы халык җыенында түбәндәге эшләр беркетмәгә язылып 2019 елның эш планына кертелгән иде.**

1. Үзәк урамындагы хуҗасыз 16 нчы йорт ишегалдында тәртип урнаштырып булмасмы.? **(Үзәк урамдагы 16 йортның җир участогын Сунгатуллин Ринат Рахимович чистартты.)**
2. Олы Кайбыч авылы үзәгендә мәгълүмат стенды ясарга мөмкин булмасмы. **(Бүгенге көндә мәгълүмат стендындлары Олы Кайбыч авылында 3 урында эшләнелеп куелды. 2019 нчы ел узара салым акчасына).**

Башкарылган эшләр турында тулырак чыгышым барышында тукталачакмын.

Авыл җирлеге администрациясе эше халык белән даими элемтәдә тора. Безнең эшнең төп юнәлеше - халыкның тормыш - көнкүрешен яхшырту.

Администрация эшчәнлеге авыл җирлеге Уставы, норматив-хокукый актлар нигезендә башкарыла.

Төп финанс документы булып авыл җирлеге бюджеты тора.

**АВЫЛ ҖИРЛЕГЕ БЮДЖЕТЫ**

Олы Кайбыч авыл жирлеге Советы һәм башкарма комитеты ел саен уз бюджетын кабул итә.

Бюджетнын керем өлеше физик затларның керем салымыннан (подоходный налог), жир салымыннан (земельный налог), затларның мал-мөлкәтенә салына торган (имущественный налог) налоглардан, дотация һәм субвенциядән тора.

2019 елда керем өлешенең планы 16 млн. 873 мең сум булса, үтәлеш 17 млн 538 мең сумны тәшкил итте. Чыгым өлешенең планы 17 млн. 326 мең сум булса, ел ахырына үтәлеш 17 млн 326 мең сумны тәшкил итте. Бюджетта каралган акча урынлы файдаланылды, керем һәм чыгым өлешенең үтәлеше 100% булды.

Авыл җирлеге башкарма комитетынын бюджеты үзебездән жыелган салымнар исәбенә тулыландырыла. Аның планы 4 млн 436 мең сум булса, үтәлеш 5 млн 101 мең сум, ягъни 115 % булды.

* 2019 елда физик затлар мөлкәтенә салым планы 442 мең булса үтәлеш 434 мең сум (планга карата 98% ),мөлкәт салымын барыгыз да түләмәде. Бу бик кызганыч, вакытында түләмәгәч пени өстәлә башланды, бу налог пенсионерлардан жыелмый.
* җир салымы планы 857 мең сум - 902 мең сум җыелды (үтәлеш 105 %).
* шушы җирлектә урнашкан учреждениеләрдә, агрофирма составында һәм шәхси кибетләрдә эшләүчеләрдән тотылган физик затлар кеременә салымның 4 проценты авыл җирлегенә күчә. Анын планы 1 млн 641 мең сум булса үтәлеше 1 млн. 811 мең сум, 110 % булды. Бу налогнын утәлеше кешеләрнең хезмәт хакы алуыннан һәм аның күләменә бәйле.

Авыл җирлеге бюджетының нигезен тәэмин итүче жир һәм милек салымнары, пай җирләренә салым, авырлык белән жыела. Салым җыю вакыты тәмамланганчы без салымның күп өлешен җыя алдык. Төрле сәбәпләр белән түли алмаучылар калды һәм алар недоимка исемлегенә кереп утырдылар. **Исемлекне слайдтан күрә аласыз.** Безнең алда недоимканы җыеп бетерү бурычы тора. Өстәмә керем булган очракта без бу акчага нинди дә булса эш башкара алабыз дигән сүз.

|  |  |
| --- | --- |
| 2020 елга план Жир налогы – 1 млн.Шэхси милек налогы – 466 меңПодоходный налог – 1 млн 740 меңАренда имущества – 93 меңЕдиный сельхоз налог – 77 меңБарлыгы 2 млн 638 мең 740 сум.  | **Слайтта сүз белән әйтмәскә пауза** |

**ЙОРТ ҺӘМ ҖИРНЕ ТЕРКӘҮ**

Авыл җирлегендә халыкның үз акчасына 19 миллион 199 мең сумга 6 торак йорт 1377 кв.м. төзелде һәм 631 кв.м. 16 квартиралы йорт 17 миллион 647 мең 344 сумга төзелеп кулланышка тапшырылды, моның өчен акча Республика бюджетыннан бүленеп бирелде.

Шул исәптән алдагы елларда бирелгән субсидияләр счетына 2019 елда ”Авылда яшәүче яшь гаиләләрнең һәм яшь белгечләрнең торак шартларын яхшырту” программасы буенча Республика бюджетыннан 6 гаиләгә 6 миллион 631 мең сум күләмендә субсидия бүленеп бирелде.

”Авылда яшәүче яшь гаиләләрнең һәм яшь белгечләрнең торак шартларын яхшырту” программасына 13 гаилә чиратта торалар.

Программа алга таба да эшләсә, яшь гаиләләр авылда кала, матур яңа йортлар саны арта дигән сүз.

Республика программалары эшләп килә безнең район барысында да булмасада күбесендә катнаша. Республика программасы буенча Кайбыч ягы музеен карап тоту өчен Республика бюджетыннан 1 миллион 593 мең сум, түләнде. Җәмәгат пространстволарын үстерү республика программасы буенча Олы Кайбыч авылында ял паркың төзү дәвам итте барлыгы 7 миллион 687 мең суга (3 этапта).

|  |  |  |  |  |
| --- | --- | --- | --- | --- |
|  | Олы Кайбыч |  Иске Чәчкаб | Афанасьевка | Симәки |
| Барлык йортлар саны | 679 | 146 | 39 | 30 |
| Кеше яши торган йортлар | 587 | 125 | 31 | 22 |
| Буш йортлар  | 92 | 21 | 8 | 8 |
| Шул исәптән вакытлыча кеше яшәми торган йортлар | 7 | 4 | 2 | 3 |
| Регистрация үткән йортлар | 635 | 134 | 33 | 25 |
| Регистрация үтмәгән йортлар | 44 | 12 | 6 | 5 |

Олы Кайбыч авылында 679 йорт исәптә тора, шуларның 587 ендә кеше яши, 92-е буш йортлар тәшкил итә. Күчемсез милек хуҗаларының күбесе үзләренең милекләрен теркәүне 93% төгәлләделәр. Олы Кайбыч авылында 2018 елда 63 җир кишәрлеге хуҗалары теркәү палатасы аша үтмәгән булса 2019 елда 19- зы үтеп 44– е калды. Афанасьевка авылында 6 һәм Симәки аылында 5 җир кишәрлеге калды.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора. Шәхси хуҗалыклар авылда яшәүчеләрнең таяныч ноктасы булып санала. Авыл кешесе үзенең бакчасы, терлек-туары аша гаилә бюджетын шактый тулыландыра. Авылда күп итеп терлек асрап, тормышларын әлеге шөгыльдән башка күз алдына китермәүчеләр саны елдан ел кими.

**АВЫЛ ҖИРЛЕГЕНДӘ БУЛГАН ТЕХНИКА САНЫ**

**Слайдта күрәсез**

|  |  |  |  |  |
| --- | --- | --- | --- | --- |
|  | 2016 | 2017 | 2018 | 2019 |
| Тракторлар | 25 | 31 | 34 | 34 |
| Җинел машиналар | 472 | 481 | 489 | 493 |
| Йөк машиналары | 35 | 38 | 41 | 41 |
| Мотоблоклар | 165 | 166 | 174 | 176 |

Дәүләттән төрле программалар һәм грантлар рәвешендә бирелүче ярдәмнән һәркем файдалана ала. Шундый ярдәмнәрнең берсе - шәхси хуҗалыкларына буаз тана сатып алуга тотылган чыгымнарның бер өлеше субсидия рәвешендә кире кайтарыла. Хөкүмәт ярдәменең максаты – савым сыерларының баш санын, терлекчелек продукциясе җитештерүне арттыру, гаиләләргә акча эшләү мөмкинлеге тудыру, халыкны эшле итү. Субсидия яңа сатып алынган һәр тана һәм бер бозаулаган сыер өчен 30 мең сум, нәселле танага һәм бер бозаулаган нәселле сыер өчен 40 мең сум исәбеннән бирелә. Акчалар банк аша түләнергә тиеш. Әгәр дә сыерда лейкоз чыгып, аны сугым цехына тапшырылган очракта, тана сатып алганда 10 мең сум кушылып бирелә.

Таналар авыл хуҗалыгы оешмаларыннан сатып алынырга һәм субсидия алган кеше тананы биш ел асрарга тиеш. Олы Кайбыч авыл җирлегендә бу программада катнашучылар юк, биктә кызганыч. Шулай ук отчет елында булган икенче программа - сөтчелек юнәлешендәге мини - ферма яки терлекләргә сарай төзүчеләргә күрсәтелүче ярдәм. Төзелгән сарае яки төзелеш эшләре башланган булса һәм шәхси хуҗалыгында өч савым сыеры булган кешеләр **400 мең сум** күләмендәге субсидия ала алалар. Килешүдә күрсәтелгәнчә, сарай сигездән дә ким булмаган сыерга исәпләнгән, ел ярым өчендә шул сарайда сигез баш сыер булырга һәм ким дигәндә биш ел асралырга тиеш.

Әгәрдә **200 мең** сум алырга теләсәләр – 1 гыйнварга шәхси хуҗалыгында ике баш савым сыеры булырга тиеш һәм килешүдә күрсәтелгәнчә, сарай биштән дә ким булмаган сыерга исәпләнгән, ел ярым өчендә шул сарайда биш баш сыер булырга һәм ким дигәндә биш ел асралырга тиеш.

2019 нчы елда Олы Кайбыч авыл җирлегендә бу программада катнашучылар булмады. Бу проектлар быел да эшләячәк. Хөкемәт тарафыннан шундый момкинчелекләр булган чагында нигә файдаланмаска? Авылдашларыма бу программаларда катнашырга тәкъдим итәм.

Хөкүмәтнең эшсез калучыларга ярдәм итү йөзеннән кабул ителгән “Үзмәшгульлек” программасы актив эшли башлады. Бу программаның асылы - мәшгульлек үзәкләре аша гражданнарны эшмәкәрлеккә тарту, аларга үз эшләрен ачуда булышу икәнлеген беләбез. Олы Кайбыч авылында – 23 кеше, Иске Чәчкабта - 7, Афанасьевка – 3 кеше быел “Үзмәшгульлек” программасы буенча теркәлде.

Авылда халык нигездә авыл хуҗалыгы продукциясен җитештереп көн күрә. 2019 елда шәхси хуҗалыклардан сатылучы продукция күләменең исәбен алып, һәр айга анализ ясалды:

Олы Кайбыч авыл советы буенча;

Сөт 291 мең 927 кг барлыгы 5 миллион 237 мең 874 сум бу 1 кг. 17 сум 94 тиеннән туры килә;

Ит 67 мең 450 кг. Барлыгы 19 миллион 411 мең 750 сум, 1 килограмы 287 сумда 79 тиен;

Бәрәңге 45 мең 250 килограмм. Барлыгы 488 мең бер йөз сум, 1 килограмы 10 сумда 79 тиеннән туры килә;

Һәм башкалар 1 миллион 662 мең сумга товарлар сатылган.

12 айга безнең җирлектә уртача керем 26 миллион 800 мең сум (узган ел 22 миллион 35 мең сум) тәшкил итте. Бу бер хуҗалыкка уртача керем 32 меңдә 95 сум тәшкил итә. Монын нигезендә ит, сөт, бал, бәрәңге сатудан алынган һәм халыкка техника белән хезмәт күрсәтүдән кергән керем ята.

**ШӘХСИ ХУҖАЛЫКЛАРДА ТЕРЛЕКНЕҢ БАШ САНЫ**

Слайдта күрәсез

|  |  |  |  |  |  |
| --- | --- | --- | --- | --- | --- |
|  | 2016 | 2017 | 2018 | 2019 | Олы Кайбыч |
| 2018 | 2019 |
| Мөгезле эре терлек | 252 | 223 | 222 | 247 | 108 | 123 |
| Шул исәптә сыерлар | 61 | 77 | 77 | 97 | 27 | 29 |
| Сарыклар | 171 | 214 | 205 | 192 | 67 | 88 |
| Кәҗәләр | 126 | 153 | 137 | 133 | 107 | 103 |
| Атлар | 24 | 35 | 36 | 30 | 21 | 21 |
| Кош-корт | 1302 | 2196 | 2102 | 2097 | 983 | 1222 |
| Умарта оялары | 103 | 257 | 232 | 221 | 121 | 124 |
| Куяннар | 316 | 65 | 23 | 41 | 6 | 26 |

Шәхси хуҗалыклардан сөт җыюның халыкка өстәмә акча кертүен без яхшы аңлыйбыз һәм моның өчен шартлар тудырырга тырышабыз. Иске Чәчкаб, Афанасьевка, Олы Кайбыч, Симәки авылларында халыктан сөт җыю белән шәхси эшмәкәр Рафаэль Щукин шөгельләнә.

Олы Кайбыч авыл җирлегендә барлыгы 247 баш мөгезле эре терлек, шул исәптән сыерлар 97 баш. Январь аеның 15 көненә 1 литр сөткә 20 сум белән исәп-хисап ясаган.

Шуңа өстәп Республикадан 1 баш сыерга 2000 сум, 2 баш сыерга – 3000 сум, 3 һәм аннан да кубрәк баш сыерга 4000 сум һәм 300 сум исәбеннән ветеринар хөзмәте күрсәткән өчен 68 баш сыерга 210 мең 400 сум, 100 баш кәҗәгә 500 сум исәбеннән 50 мең сум субсидия бирелде.

Җәйге чорда җитештерелгән продукциягә тиешле бәя булмаган чорда субсидия бирелү җитәкчеләребезнең авылга булган игътибарына тагын бер мисал. Аның максаты-авылда малларның баш санын киметмәү, шәхси ярдәмче хуҗалыкларны үстерүгә этәргеч бирү. Гомер-гомергә сыер асраган авыл халкына шулай ярдәм күрсәтелгәнгә авыл кешесе бик рәхмәтле. Безнең авыл җирлегендә дә 3 баш һәм аннан да артык сыер асраучы хуҗалыкларыбыз да арта, бу безне куандыра: Болар Афанасьевка авылыннан Гайнутдинов Радик Агзамутдинович - 4 баш, Корниев Ильшат Минсеетович - 10 баш, Муклуков Павел Николаевич - 10 баш, Симәки авылыннан Ключникова Зинаида Анатольевна - 3 баш, Олы Кайбыч авылыннан Гайнутдинов Рустам Агзамутдинович - 7 баш, һәм Губаев Зөфәр Ахатовичта - 8 баш сыер асырыйлар. Авыл кешесенең авыр хезмәтен җиңеләйтү, терлекчелек тармагы үсешенә ярдәм итү буенча төрле чаралар күрелә. Сабантуенда 3 һәм аннан да күбрәк сыер асраучыларга савым аппаратлары тапшырылды. Бу программада безнең авыл җирлегеннән Муклукова Светлана Николаевна катнашты.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз, шәһәр халкы авылдан килгән ит һәм сөт продукциясен, яшелчәне яратып алалар. Авыл халкы да үзеннән арткан продукцияне ярминкәдә сатып, акча эшләсә, әйбәт булыр иде.

Авылда 365 җир пае хуҗаларының 17 җир пайе “Габитов” КФХ сында, 67се “Хасанов” КФХ сында, 281 пайы “Алтын кырлар” Җаваплыгы чикләнгән җәмгыятнең Закиров исемендәге булекчәсенә арендага бирделәр. Агрофирма тарафыннан җир пайлары өчен 2019 елда 255 мең сумлык бодай; 239 мең сумлык арпа бирелде. “Габитов” КФХ сында һәм “Хасанов” КФХ сында пай җирләре булучыларга тулысынча печән һәм икмәк белән исәп-хисап ясалды.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора. Шәхси хуҗалыклар авылда яшәүчеләрнең таяныч ноктасы булып санала 2019 елның 1 январына Олы Кайбыч авыл җирлеге составындагы дүрт торак пунктта - 894 хуҗалыкта 2601 кеше исәпләнә. Алдагы елда хуҗалыклар саны - 876 булган, барлыгы - 2481 кеше исәпләнгән. Олы Кайбычта - 679 хуҗалыкта – 1939 кеше исәпләнә.

Шуларның Олы Кайбыч авылында эшка яраклы халык саны 642 кеше алар арасыннан 15 кеше авыл хуҗалыгында, бюджетта эләүчеләр 311 кеше, төрле оешмаларда эшләүчеләр 261 кеше, үзмәшгүллек 23 кеше, кырыйга китеп эшләүчеләр 17 кеше һәм эшсез 15 кеше санала. Калган авылларыбызны слайдта күрәсез.

|  |  |  |  |  |  |
| --- | --- | --- | --- | --- | --- |
| Халыкны эш белән тәэмин итү | Олы Кайбыч | Иске Чәчкаб | Афанасьевка | Симәки | Барлыгы: |
| Эшкәяраклыхалык, барлыгы | 642 | 148 | 49 | 18 | 857 |
| Шуларныңэшләшләүчеләре |  |  |  |  |  |
| -авылхуҗалыгында | 15 | 23 | 5 | 2 | 45 |
| -бюджет өлкәсендә | 311 | 61 | 8 | 1 | 381 |
| Башка организацияләрдә, уртаһәмһәм кече эшмәкәрлек | 261 | 43 | 23 | 11 | 338 |
| үзмәшгульлек | 23 | 7 | 3 | 0 | 33 |
| Авылданчиттәэшлэшләүчеләр | 17 | 7 | 8 | 3 | 35 |
| Эшсезләр саны | 15 | 7 | 2 | 1 | 25 |

Халыкка хезмәт күрсәтүче түбәндәге учрежденияләр исәпләнә:

1. Иске Чәчкаб мәктәбе

2. Балалар бакчасы

3. Китапханә

4. Фельдшер-акушерлык пункты

5. Мәдәният йорты

Авыл җирлегендә эшкә иренмәгән кешегә эшләргә эш бар.

Бүгенге көндә авылда үз эшен булдырып, матур итеп яшәүчеләр дә бар. Авылда шәхси бульдозеры, бәрәңге утырту, алу җайланмалары булган трактор хуҗалары бар. Әлбәттә, без моңа шат, чөнки авыл җирендә эшне оештыру өчен аларның һәрберсе кирәк.

**СУ БЕЛӘН ТӘЭМИН ИТЕЛЕШ**

Безнең җирлекне 16 башня су белән тәимин итә. Башнялар су үткәргечләр күптәнге, алар безнең еш ватылалар, аларның эшләү сроклары узган диеп әйтергә була. Республика программасы буенча Олы Кайбыч авылында су белән тәимен итү системасын реконструкцияләү планнаштырыла. Барлыгы 1 миллион 300 мең сумга. Безнең авыл җирлегендә ремонт эшләрен ҖКХ башкара. Суга кытлык, нигездә, май-июнь айларында, яшелчәләргә су сибү таләп ителгән вакытта күзәтелә. Безгә суны бик күп исраф итмичә матур гына кулланырга кала.

**ЮЛЛАР**

 Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш шартларын яхшырту, барлык ихтыяҗларын канәгатьләндерү өчен тиешле шартлар тудыру. Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан-ел уңышлы хәл ителә баруы-моның ачык мисалы. Юл- авыл яшәеше өчен иң мөһим нәрсәләрнең берсе. Республика программасы буенча Олы Кайбыч урамнарында: Яр буе урамына 180 метр озынлыкта 1 миллион 476 мең сумга, Кояшлы бульварда ипи комбинаты каршында 171 метр озынлыкта 945 меңгә, Кояшлы бульварда полиция бинасы каршында 192 метр озынлыкта 838 меңгә асфальт ремонтланды,Үзәк урамында ҖКУ каршында 149 метр озынлыкта 3 миллион 76 меңгә һәм Үзәк урамында 15 метр озынлыкта 387 мең сумга асфальт юл ремонтланды. 2020 елга Үзәк урамга 69 квадрат метрга 128 мең сумга, Гисматуллин урамына 1643 квадрат метр 3 миллион 33 мең сумга, Кояшлы бульварда 865 квадрат метр 1 миллион 602 меңгә асфальт планга кертелә. Олы Кайбыч - Камылово трассасына Иске Чәчкаб белән Ульянково границасына кадәрле юлга капитал ремонт ясалачак барлыгы 35 миллион сумга. Олы Кайбычта Мәктәп каршысына, балалар бакчасы каршысына һәм Үзәк урамына перекрестоктан объезнойга кадәрле юлларга разметкалар ясалды. Иң мөһиме: авыл җирлегендә елдан-ел каты өслекле авыл юллары саны, озынлыгы арта. Әлбәттә, шундый зур финанс чыгымнары тотылып төзелгән юлларны саклау уртак бурычыбыз, яз-көз айларында шуны истән чыгармасак иде.

**ЭЛЕКТРДАН КУЛЛАНУ**

Республикада социаль проект-авыл урамнарын яктырткыч лампалар белән тәэмин итү программасы ел саен эшләп килә.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында безнең җирлектә авыл урамнарны яктырту өчен 106 мең 684 кВТ электр энергиясе сарыф ителгән, моның өчен 743 мең сум акча күчерелде. Ә 2018 елда 135 мең 653 кВТ электр энергиясе ягылган һәм 879 мең 677 сум акча күчерелгән. Барлыгы 28 мең 969 кВТ электр энергиясе һәм 136 мең 668 сум акча янга калды. Бу барысыда программа буенча алыштырылган яктырткычлар аркасында. Таймерлар тору хисабына утка экономия ясарга мөмкинлек бар. Кич 17 сәгатьтә кабына, төнге 12 дән иртәнге 6 га кадәр утлар сүнеп тора һәм иртәнге 6 дан 7 сәгатькә кадәрле кабынып алалар. Таймерларны сәгать режимында, көннең кыскару һәм озынаю халәтенә карап күчереп торабыз.

 **ГАЗЛАШТЫРУ**

Олы Кайбыч авылы 97 % газлаштырылган. Газ буенча эзеклеклэр килеп туганы юк. Күреп торганыгызча, авылда яңа йортлар төзелеп газлаштыру эшләре дәвам итә. Урам газ челтәрен уздырырга проект эшләтү өчен чыгымнар бюджетта каралмаса да, аны авыл җирлеге башкарма комитеты финансларга тиеш.

**ЭЛЕМТӘ**

 Олы Кайбыч авыл җирлегендә 894 йортның 385 сендә телефон бар, 387 йортка интернет челтәре һәм 285 йортка кабельле телевидение тоташтырылган. Район газетасына язылу кампаниясе шома гына бармый. Халыкны борчыган яки кызыксындырган бөтен сорауга җавапны шуннан табып булса да, һәр йорт та бу газетага языла дип әйтеп булмый.

**ТӨЗЕКЛӘНДЕРҮ ҺӘМ ҮЗАРА САЛЫМ**

Муниципаль берәмлекләр таянып эшли торган 131 номерлы Федераль Закон нигезендә Авыл җирлегенә бирелгән вакәләтләр күп булса да, финанслар белән җитәрлек дәрәҗәдә ныгытылмаган. Төзекләндерү эшләре өчен авыл җирлеге бюджетында бернинди акча каралмый. Шул ук вакытта барыбыз да авылларыбызның төзек һәм матур булуын телибез.Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.

**Олы Кайбыч авылы буенча:**

Списокта булган 1250 сайлаучыдан 500 сум күләмендә, барлыгы 625 мең сум акчаны тулысынча җыеп бетереп, авыл Советының махсус счетына керткәч безгә Республикадан җыелган сумманы 4 тапкыр арттырып, ягни 2 миллион 500 мең сум күләмендә субсидия бирелде, барлыгы 3 миллион 125 мең сум.

Әйтергә кирәк һәр авылның акчасы фәкать үз авылында тотылды!

**(СУММАЛАР СЛАЙДТА)**

1. **Паркны төзекләндерү;**
2. **Урам утларын ремонтлау;**
3. **Олы Кайбыч авылында чүп-чарны түгүне оештыру.**
4. **Авыл җирлегендәге суүткәргечләрне ремонтларга;**
5. **Юлларны норматив хәлгә китерү;**
6. **Юлларны тәртиптә тоту;**
7. **Җәяүлеләр күперләрен ремонтлау;**
8. **Зиратларны чистарту һәм ремонтлау;**
9. **Реклама щитлары ясау.**

Монда утырган һәркемнең бу эшкә минем дә, яки минем гаиләмнең дә өлеше керде бит дип чын күңелдән горурланып әйтерлеге бар.

Авылдашлар! Шундый күтәрелеп чыгып, ярдәм иткәнегез өчен бик зур рәхмәт.

Бу эшләрнең сметага туры китереп башкару-башкарылмавын районда төзелгән комиссия килеп тикшереп, материалларны санап, эшне кабул итеп алганнан соң гына, эшне башкарган оешмаларга казначылык аркылы узара салым акчалары күчерелеп бетте. Бу август - ноябер айлары. Акчалар бер кешенең дә кулында булмады, бары тик счеттан-счетка күчерү юлы белән башкарылды.

Акчаны җыйганда әйтми кала алмыйм кайбер кешеләр белән кыенлыкларда булды**.**

**Деревня Афанасьевка и село Семекеево**

Всеге 131 избирателей собрано средств 65 тысяча 500 рублей Республика выдилело 262 тысяча рублей и общая сумма 327 тысячи 500 рублей.

**Расход средств самооблажения для деревни Афанасьевка и села Семекеево:**

1. Обустройство детской площадки с приобретением материалов в деревне Афанасьевка.
2. Очистка территориии санкционированных и несанкционированных свалок село Семекеево;
3. Содержание автомобильных дорог в границах населенных пунктов поселения.

Инде аңлап торганыгызча, үзара салым акчасын җыю быел да башкарылачак.

Халык саны әз булганлыктан 2019 нчы елда хәр елдагыча 2020 нче ел өчен референдум үткәрелмәде, үзара салым акчасын җыю буенча халык җыеннары үткәрелде. Олы Кайбыч авылында бу 5 этапта үтте, Иске Чәчкабта 3 этапта, Афанасьевка һәм Симәки авылларында 1 этапта узды.

Мин сезне 2020 елда үзара салым акчасына планлаштырган эшләр белән таныштырып үтәм. Билгеле, сезнең фикерләр, тәкъдимнәрне кабул итеп алачакбыз. Ахыр чиктә муниципаль программаның максаты да - җирле мәсьәләләрне хәл итүдә халыкның үзе актив катнашуы бит. Исемлеккә кертелгән 1226 кешедән 500 сум күләмендә 613 мең сум акча җыелырга тиеш, шуңа өстәп республикадан биреләчәк 2 миллион 452 мең сум күләмендә субсидия, барлыгы 3 миллион 65 мең сум булачак.

**2020 елга планнар**

1. Иске Чәчкаб авылында буаны ремонтлау, чистарту һәм төзекләндерү;
2. Безнең җирлектә урам утларын ремонтлап торырга;
3. Парк тирәләрен матурлау;
4. Җирлек торак пунктлары территорияләрен чистарту;
5. Җәяүлеләр күперләрен ремонтлау;
6. Авыл җирлегендәге суүткәргечләрне ремонтлау;
7. Юлларны норматив хәлгә китерү;
8. Кайбыч авыл җирлегендәге юлларны тәртиптә тоту;
9. Зиратларны чистарту һәм ремонтлау.

Сорау һәм тәкъдимнәрне чыгыш тәмамланганнан соң бирүегезне сорыйм. Әлбәттә, бу сораулар белән без сезнең белән аерым очрашып сөйләшәчәкбез.

Авылларны төзек һәм чиста тоту беркайчан да мөхимлеген югалтмый. Ел саен 1 апрельдән 1 июньгә кадәр торак пунктларны чистарту буенча икеайлык игълан ителә.

Сентяберь аенда Хикматуллин Рөстәм амкадоры белән свалка кырыена тугелгән чүп-чар чистартылды. Барыбыз да чисталыкны ярата, әмма санитар икеайлык ел саен игълан ителсә дә, чүпнең кимегәне юк. Санитар икеайлык вакытында авыл урамнарының чисталыгы тикшерелде. Авыл эчендәге урамнар матур, чиста, ләкин урамнарның артына чыксаң, ул матурлык югала. Минималь штраф күләме 2000 сумнан башлануын, бу эш икенче кабатланса, 5000 сум штраф бирелгәнен барыгыз да белә. Безне чисталыкка штрафлар гына өйрәтерме? Чыннан да шул чарадан башка без чистара алмабыз ахры.

Кайбыч чигеннән Чәчкаб чигенә кадәр булган төп юлның кырыйларын берничә тапкыр Зиннуров Фәрит үз тракторы белэн чаптырды. Авыл эчендәге юл кырыйларын яздан көзгә кадәр бюджет хезмәткәрләре көче белән чистартып тордык. Хөрмәтле авылдашларым!

 Үз йортын, үз хуҗалыгын һәр кеше чистартып, ялт итеп тота, ә ни өчен канализация суларын урамга агызабыз? Берничә гаилә белән сөйләшүләр үткәргәннән соң, алар үз гаипләрен танып бу эшләрен туктаттылар. Ләкин араларында үз гаепләрен аңламаучылар бар. Штрафлар түләтеп кенә аңлатырга микән инде.

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

|  |  |  |  |  |  |
| --- | --- | --- | --- | --- | --- |
|  | **2016г.** | **2017 г.** | **2018 г.** | **2019г.** | **Олы Кайбыч** |
| **2018** | **2019** |
| Туучыбалалар саны | 24  | 20  | 33 | 32 | 26 | 26 |
| Үлүчеләр | 29 | 28  | 33 | 28 | 23 | 19 |
| Кайтучылар | 64 | 97  | 72  | 79 | 62 | 71 |
| Китүчеләр | 30 |  26 |  24 |  77 | 20 | 56 |

Авыл җирлегендә демографик хәлнең торышын бик куанычтан түгел дияргә була. Олы Кайбычта 2019 нчы елда 26 бала дөньяга килде. Яшәү белән үлем бергә йөри, отчет елында 19 кешенең үлеме теркәлде, алдагы елда 23 иде, үлүчеләрнең уртача яше безнең авыл җирлегендә 70 яшь.

Үлүчеләрнең күбесе өлкән яшьтә булсалар да, арада аянычлы үлемнәр белән китүчеләрдә бар.

2019 елда Олы Кайбыч авыл җирлегендә 10 яшь пар яңа гаилә корды.

71 кеше кайтып урнашты, 56 кеше пропискадан төшеп китте. Бүгенге көндә Олы Кайбыч авылында1769 кеше яши.

2020 ел Кайбыч районында демография елы дип игълан ителде. Быел җирлекнең демографик хәлен яхшырту өчен бөтен көчне куярга кирәк. Өйләнмәгән егетләр һәм кияүдә булмаган кызлар өчен гаилә кору соң түгел эле, бала туу турында уйланырга кирәк.

Чөнки гаилә-ул бөтен тормыш терәге. Безнең районда яңа туган сабыйлар гаиләләренә матди ярдәм чаралары күрсәтү карары кабул ителде.

Беренче һәм икенче бала туганда - 5 мең сумлык сертификат, өченче балага – коляска, дүртенче һәм аннан соң туган балаларга - 20 мең сумлык сертификат биреләчәк.

**МӘГАРИФ**

Мәктәп-авыл җирлегендәге иң зур коллективтан торган учреждение. Авыл җирлегендә оештырыла торган нинди генә эш булмасын, мөрәҗәгать иткәннән соң, мәктәп директорлары Гелинә Җәүдәтовна һәм Айдар Абдулхакович бернинди каршылыксыз, үзләренең кул астында эшләүче коллектив һәм укучылар белән эшне оештырырга булышалар. Әлбәттә, үзара аңлашып, килешеп эшләгәндә эшнең нәтиҗәсе дә әйбәт була. Район үзәгендәге “Миләшкәй” балалар бакчасында – 127 бала, шулай ук балалар сәнгать мәктәбендә 75 укучы фортепьяно, баян, классларында шөгыльләнә.

**КИБЕТЛӘРНЕҢ ЭШЧӘНЛЕГЕ**

Халыкка хезмәт күрсәтүче учреждениеләрнең эшен контрольләү – авыл җирлеге җитәкчелегенә йөкләнә .

Олы Кайбыч авыл җирлегендә 40 сәүдә предприятиясе халыкка хезмәт күрсәтә. Гимадиева Гузалия Рашитовна Афанасьевка һәм Симәки авылларындагы кибетләрне арендага алып кирәкле товарлар белән тәэмин итә. Пятерочка, Магнит кибетләре, Мотыгуллина Гөлиянең, Нигматова Фирдинә апаның һәм башкаларның үз кибетләре матур гына эшләп килә. Халык бик теләп йөри. Шәхси эшмәкәр Сөләйман Гафиятуллин тырышлыгы белән якшәмбе ачык базары заман таләпләре буенча әйбәт кенә эшләп килә. Тагын бер чәчәк кибете ачылып үз эшен башлап җибәрде, унышлар һәм бай сатып алучылар теләп калабыз аларга.

 Кирәкле товар белән кибетләр тәэмин ителгән, ипи сатуда эзеклекләр юк дип әйтәсе килә.

**МӘДӘНИ ЧАРАЛАР**

Өч торак пунктта халыкка мәдәният хезмәте күрсәтелә. Олы Кайбычта - район мәдәният йорты бүгенге көндә матур гына эшләп килә. Үзәк китапхәнә эшли. Бәйрәмнәр уңаеннан матур гына чаралар үткәрелеп килде. Ләкин шуны әйтү зарури, авыл талантларга бик бай булса да, мәдәният йортында үтә торган чараларга кешене катнаштыру бик авыр. Катнашу түгел, хәтта үзебездә әзерләнгән чараларны, кырыйдан килгән концерт-спектакльләрне карап утырырга да халык аз җыела. Иске Чәчкаб, Афанасьевка авылларында мәдәният йорты, клуб, китапхәнәләр эшли.

Район сабан туенда “Кунакчыл татар йорты” күренешен ясадык. Алга таба да матур кичәләр булыр, әлбәттә сезнең карап утыру гына түгел, катнашуыгыз да сорала.

Олы Кайбыч авылында ике матур, күкәм музей эшлэп килә.

Кайбычыбыз уртасында бик матур күле белән Ял Паркы балкып, кайткан кунакларны үзенә җәлеп итеп тора.

Олы Кайбыч авыл җирлегендә яшәүчеләр Бөек Җиңү бәйрәме уңаеннан үткәрелгән чараларда, митингта актив катнашты. Хөрмәтле авылдашлар 2020 елда Бөек Җиңү бәйрәменең 75 еллык юбилее була һәм ТАССР оешканлыгына 100 ел бу бәйрәмнәргә бергәләп әзерләник әле.

**СӘЛАМӘТЛЕКНЕ САКЛАУ**

Олы Кайбычта район үзәк сырхауханәсе урнашкан, Иске Чәчкаб, Симәкидә фельдшер - акушерлык пунктлары халыкка хезмәт күрсәтә. (Медецина хезмәткәренең чыгышын соңрак тыңлап китәрбез).

**ЯШЬЛӘР БЕЛӘН ЭШ, СПОРТ, АРМИЯ САФЛАРЫНА ЧАКЫРЫЛЫШ**

Район үзәгендә бассейны белән бергә спорт-сәламәтләндерү комплексы булу, барыбыз өчен дә зур куаныч. Биредә уңайлы шартларда рәхәтләнеп спорт белән шөгыльләнеп була. Авылдагы яшьләр дә, мәктәп укучылары да мәктәпнең спорт залыннан тыш, комплекска барып та шөгыльләнәләр. Барыгызны да спорт-сәламәтләндерү комплексына көтеп калабыз.

Сабан туе майданында авылыбыз яшләре өчен зур һәм матур иттереп спорт площадкасы эшләнеп куелды. Республика программасы буенча Сабан туе мәйданында төзелеш эшләре башланып китте, беренче өлешендә матур итеп җәй көненә велотрасса ә инде кыш көненә чаңгы яктыртылган трассасы ясалды, 2018 елда Республика программасы белән матур иттереп чаңгы базасы төзелеп куелды, 2019 елда эшләр дәвам итте Җәмәгат пространстволарын үстерү Республика программасы буенча Олы Кайбыч авылында ял паркының 3-нче чиратын төзү дәвам итте барлыгы 7 миллион 687 мең сумга.

Шулай ук безнең чемпионнарыбыз өчен Кайбыч катогы матур гына эшләп килә. Ильдүс Гусмановичка зур рәхмәтемне җиткерәм Кайбыч хоккейчыларын җитәкләгән өчен.

Бүгенге көндә 11 егетебез армия сафларында хезмәт итә. Илдә барган сәяси вакыйгалар туган туфрагыңа, Ватаныңа карата мәхәббәт тәрбияләүнең ни дәрәҗәдә мөһим булуын ассызыклый. Яшьләр фән, мәдәният, спорт һәм башка өлкәләрдә үз-үзләрен табарга, Ватаннарын яратырга, тарихны һәм гореф-гадәтләрне белергә тиеш. Соңгы елларда Ватанны саклау, армиядә хезмәт итүне үзенең мөһим бурычы итеп санаучы егетләр саны арта бара.

 Аларның әти-әнисенә илебез чикләрен сакларлык лаеклы уллар үстергәне өчен зур рәхмәтебезне әйтәбез, егетләребез исән-сау авылга әйләнеп кайтуын зарыгып кетеп калабыз.

**СОЦИАЛЬ ХЕЗМӘТ КҮРСӘТҮ**

Безнең авыл җирлегендә - 2 Бөек Ватан сугышы ветераны, сугыш ветераннарының тол хатыннары 6, тыл хөзмәткәрләре 17, блокадалы Ленинград михнәтләрен күргән 1 кеше гомер кичерә.

Ярдәмгә мохтаҗ ялгыз әби-бабайларга билгеләнгән социаль хезмәткәрләр үз хезмәтләренә җаваплы карый.

Соңгы елларда балигъ булмаган балалары булган эчүче исәптә торучы аналар һәм гаиләләр юк дип әйтергә була.

Яңа ел алдыннан Кыш бабай белән Кар кызы район башлыгы исеменнән балалар бакчасына йөрмәүче балаларга бүләкләр өләштеләр. Бер бала да ихтибарсыз калмады.

Шулай ук барлык юбилярлар да Район башлыгы исеменнән котлап барылды.

Бәйрәмнәр саен Боек Ватан сугышы ветераннарына һәм сугыш ветераннарының тол калганган хатыннарына, тыл хезмәтчәннәре дә бүләкләр тапшырыла.

**ХОКУК ТӘРТИБЕН САКЛАУ**

Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү, яшьләрне хокукый яктан тәрбияләү, закон бозуларны профилактикалау. Безнен авыл жирлегендә полициянең участок уполномоченные булып ел дәвамында Нугуманов Раил Равилович эшләде. Хокук сагында эшләүче Раил Равилович бүген сезнең каршыда чыгыш ясаячак.

Участок уполномоченные белән авыл жирлеге җитәкчелеге тыгыз бәйләнештә торып һәм килеп туган проблемаларны бергә хәл итеп эшләгәндә генә тынычлык һәм тәртипне саклап була. Авыл җирлеге территориясендә эчүчелек кимесә дә, яраксыз спирт сатучылар барлыгын барыбыз да беләбез. Барысын да тотып бетереп кенә булмый. Кеше гомере, хатыннарның һәм балаларның күз яше барәбәренә керә торган ул акчалар кемгә нинди куаныч бирә икән. Бу турыда уйланырга җирлек бар.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕНЕҢ ҮТӘЛЕШЕНЕҢ ТОРЫШЫ**

Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2019 елда авыл җирлегендә янгын очраклары булмавы белән шатландырды. Янгын сүндерү хезмәтендә эшләүче хезмәткәрләр белән берлектә күп кенә йортларда йөреп, тикшерү үткәрелде һәм сигнализаторлар куелды. Көнкүреш электр приборларын куллану кагыйдәләрен бозу, сафтан чыккан электр үткәргечтән файдалану очраклары бар. Төзек түгел мич, иске, чыбыгы күренеп торган электр үткәргеч, мич янына өелеп куелган утын болар үзләре үк янгын чыгуга сәбәпче. Үзләренә үзләре куркыныч тудырган кешеләрне уттан саклап калып буламы? Зинһар, бу мәсьәләдә сак булып, үзебезгә дә, тирә-күршеләргә дә куркыныч тудырмасак иде. Бигрәк тә үзләре генә яшәп ятучы, эчүчелек белән шөгыльләнүче ир-атларны карап торуны шул тирәдә яшәүчеләрдән дә сорар идем. Бу урында иминиятләштерү турында сүз алып бару мөһим дип саныйм. Янгын чыкканнан соң, кайбер очракларда, йорт-җирен бик аз суммага яки бөтенләй иминиятләштермәгәнлеге ачыклана. Бу бик кызганыч, ләкин эш узган була. Бу эшкә бармак аша гына карамыйсы иде иптәшлэр. Мин сездән елга бер тапкыр үзегезнең булган милкегезне мөмкин булганча зуррак суммага иминиятләштереп куюыгызны һәм уттан кулланганда бик тә сак булуыгызны сорыйм.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК ИГАНӘЧЕЛЕК**

Бюджет хезмәткәрләре көче белән шактый гына яфраказык хәзерләп тапшырдык. Агрофирма җитәкчеләреһәр бәйрәмне уздырганда иганәчелек ярдәме күрсәттеләр, кирәк чакта техника белән булышып тыралар. Авыз ачтыру мәҗлесен уздырырга ярдәмнәреннән ташламыйлар. Яңа ел уздыру өчен матди ярдәм күрсәттеләр. Төрле эшләр башкарганда ярдәмнәре бик зур, гомүмән соңгы елларда аларның авыл җирлегендә башкарган күркәм эшләре санап бетергесез.

Шушы урында Олы Кайбыч авылында гомер итүче берничә гаиләне искә аласы килә. Быел Корбан ашын шушы авылда Артур һәм Гөлчәчәк Гафиятуллиннар, Фаүзия Зиннатзянова, Рәмис һәм Гөлнара Гәләүтдиновлар, Илнар һәм Айшат Гарифуллинар гаиләләре үткәрделәр.

 Игелекле гамәлләре өчен аларга авыл халкы исеменнән һәм үземнең исемемнән бик зур рәхмәтемне белдерәсем килә.

**ДИНИ ТӘРБИЯ**

 Олы Кайбыч һәм Иске Чәчкаб авылларында мәчетләребез эшләп килә Аллага шекер. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Мәчетләребездә укулар уза. Биредә белем алу өчен бөтен мөмкинлекләр тудырылган. Мәчетләребездә белем алучы балаларыбызга Дамир хәзерәт ел саен сабан туелары, һәм башка терле чаралар үткәреп килә. Балаларны кече яшьтән иманлы итеп тәрбияли алсак, хатын-кызларны, ирләрне күбрәк дин юлына бастыра алсак, киләчәктә гомерләрен мәгънәсез шөгыль белән заяга уздыручылар булмас дип ышанасы килә. Барлык авылларда да Халыкара Өлкәннәр көне үткәрелде, Ураза, Корбан бәйрәмнәрендә Олы Кайбыч Һәм Иске Чәчкаб авылларында ифтар мәҗелесләре узды.

**АВЫЛ ҖИРЛЕГЕНЕҢ ЭШЧӘНЛЕГЕ**

Олы Кайбыч авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”гы 131 номерлы Федераль Законга таянып эшли. Авыл җирлеге 10 округка бүленгән, һәр округта 5 елга депутатлар сайланган.

Отчет чорында 12 гражданнар җыены һәм 19 авыл җирлеге Советы утырышлары узды. Депутатлар составыннан торган 5 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2019 нчы елда барлыгы 929 граждан кабул итүдә булган, 677 справкалар бирелгән, 228 хужалык һәм йорт кенәгәләреннән күчермә, 24 характеристика бирелгән. Авыл җирлеге Советы кабул иткән һәркарар, булган яңалыклар авыл җирлеге Советының махсу сайтына куелып бара.

8 сентябрьдә Татарстан Республикасы Дәүләт Советына депутатлар сайлау уңай нәтиҗә белән узды. Сайлау кампаниясе вакытында эшләгән сайлау комиссиясе членнарына, һәр йортка кереп, аңлату эше алып барган агитаторларга, спонсорлык ярдәме күрсәткән агрофирма җитекчелегенә, һәм зур оешканлык, матур сайлау нәтиҗәләре күрсәткән, бердәмлек өчен тавыш биргән халкыма зур рәхмәтемне белдерәм.

Тавыш бирү нәтиҗәләренең без көткәндәге белән туры килүе-безнең халыкның илдә, республикада һәм районда үткәрелә торган сәясәт курсы белән теләктәшлеге нәтиҗәсе.

Агымдагы елның 13 сентябрендә бердәм тавыш бирү көнендә барлык халык Татарстан Республикасы Президентын һәм җирле советларга депутатлар сайлауларында актив катнашыр дип өметләнәбез.

Район күләмендә 17 авыл җирлеге арасында уза торган рейтингта безнең авыл җирлеге еллык нәтиҗәләр буенча 7 урында. Рейтингта эшчәнлеккә бәя 12 төр буенча, аерым алганда, бюджет, аның үзебездән җыелган керем өлеше, торак төзелеше, туу һәм үлем, кече һәм урта эшмәкәрлеккә ярдәм программаларының тормышка ашырылуы, шәхси хуҗалыклардагы терлекләр саны, спорт ярышларының уздырылуына, ягъни социаль-икътисади үсешкә карап куела.

**Хөрмәтле депутатлар һәм авылдашлар!**

Сезнең исемнән һәм шәхсән үз исемемнән район башлыгы, Альберт Илгизәр улы Рәхмәтуллинга - безнең җирлек территориясен төзекләндерүдә һәм халык белән эшләүдә нәтиҗәле ярдәме өчен рәхмәт сүзләрен җиткерергә рөхсәт итегез. Сезнең ярдәм бөтен җирдә дә сизелерлек. Авыл җирлеге тормышы проблемаларын хәл иткәндә үзара аңлашып эшләвебезгә ышанам.

 Авыл халкыма безне аңлаган, эштә булышканыгыз, төпле киңәшләрегез, җирлек тормышында катнашуыгыз өчен, шулай ук депутатларга, мәгариф, мәдәният, сәламәтлек саклау хезмәткәрләренә ярдәм итүләренә рәхмәт белдерәм. Безнең киләчәктә дә хезмәттәшлек шулай ук нәтиҗәле булыр дип ышанып калам.

Олы Кайбыч авыл җирлеге башкарма комитеты һәм авыл җирлеге Советы халык киңәшләренә колак салырга, проблемаларны хәл итүдә ярдәм итәргә һәрвакыт әзер.

Әмма без шулай ук авыл халкының үз ярдәмен, муниципаль берәмлек тормышының барлык якларын яңартуда сезнең катнашуыгызны, бүген һәм иртәгә нинди җирлектә яшәвегез белән кызыксынуыгызны телибез. Азакта мин сезгә нык сәламәтлек, гаилә иминлеге, тыныч күк йөзе телим.

Игътибарыгыз өчен рәхмәт! Сораулар булса, мин аларны тыңларга, фикер алышырга һәм алга таба эшне башкарырга әзер.